246 
PIÈCES A L’APPUI. 
Ne fortune, ne maladie , 
Mais tout heur et tout mélodie 
T restout, ainsy qu’en paradis 
Et que le jour durast tousdis 
Sans faire nuyt ne obscurté, 
Et tout cœur d’homme sans durté , 
Sans cruaulté, sans tricherie, 
Et tous vestus d’orfèvrerie, 
De drap d’or et d’argent aussi, 
Ou de pourpre ou de cramoisi, 
De damas de toutes couleurs, 
A chascun selon ses valeurs, 
Et que tous lits dessoubsles cieulx 
Fussent de paremens itieux, 
Tout linge fust toille de Rains , 
De Cambray ou Nyvelle au mains, 
Et tout fust bon qui est mauvais, 
Et toute hayne vraye paix, 
Et gros ayer et toutes nuées 
Sentissent comme les fumées 
D’encens fondu ou aultre gomme , 
Ne jamais ne s’enveillist homme , 
Et les estoilles reluysassent 
De jour, et toutes se monstrassent 
Aussi bien comme le souleil, 
Et chascun vesquist sans traveil, 
Sans annuy, sans soussi, sans soing, 
Et tout ce qui luy est besoing 
Lui venist tantost par souhait ; 
Quant Dieu auroit tout cecy fait 
Pour enrichir l’omme et complaire 
Et femme luy voulsist soubstraire 
Ou qu’esloignée trop luy fust, 
Tout ne luy vauldroit pas ung fust 
Et ne pourroit tourner en joye 
A Tomme , ung chascun le croye. 
Mais il despiteroit sa vie 
Et plustost luy prendroit envie 
De la mort ou de n’avoir riens, 
Que d’estre roy de tant de biens 
Sans avoir femme en sa richesse 
Qui est le tout de sa liesse , 
Et son corps vault mille fois plus 
Que tout ce qui est dit dessus. 
Car femme est bien inextimable , 
Une doulceur innumérable, 
Vraye bonté incomparable , 
Trésor de joye indéfaillable, 
Perfection tousdis estable, 
Beaulté sur toutes agréable. 
De corps et façon ressemblable , 
A la mère Dieu perdurable, 
Princesse des cieulx très-louable , 
Laquelle de voix amiable 
Prieray que soit favorable 
A toute femme et secourable 
( MS. de la Biblioth. de Bourg;. n° 9011. K.) 
HJgftlogue. 
(Sur la guerre de Philippe-le-Bon, duc de Bourgogne, avec les Liégeois. ) 
—- Je pense que tu viens du Liège ; 
Galant, conte-moy des nouvelles. 
— C’est ung faulx et périlleux piège ; 
Je ne les en sçay dire belles. 
— Comment sont-ilz tousiours rebelles? 
Qu’es-se qu’ilz dient qu’ilz feront ? 
— Hz l’ont esté, sont et seront. 
-— Que dit-on parmi la cité? 
Y fait-on nul nouvel édit? 
-— Le deable bénédicité 
Croiroit ce qu’on y fait et dit. 
Ce que l’ung dit l’aultre dédit, 
Et leur rumeur point ne s’abat ; 
C’est ung droit infernal sabbat. 
